《月色不可扫 其一》
宋代·林希逸

此夜一轮满，骚情不奈秋。月非人可扫，人与月俱愁。

素魄凭谁问，寒光为底留。拟随风叶去，还似雪花浮。

竹影摇仍在，波明散未收。嫦娥如戏我，移照读书楼。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。